
Z A P I S N I K
4. sjednice Vijeća Mjesnog odbora Jarun, 15. rujna 2021. u prostorijama Mjesnog odbora Jarun, Hrgovići 57a, s početkom u 19.00 sati

NAZOČNI ČLANOVI VIJEĆA:
Mario Devčić, Franjo Klečina, Hrvoje Kuharić, Ljiljana Marks Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer, Petar Vranjković. 

NENAZOČNI ČLANOVI VIJEĆA:
Lea Galović.

OSTALI NAZOČNI:
Snježana Vusić – Kodvanj, ravnateljica Dječjeg vrtića Jarun,
Jagoda Novak, članica Vijeća Gradske četvrti Trešnjevka - jug.

Predsjedava Ljiljana Marks - Šikić, predsjednica Vijeća.
Zapisnik vodi: Mario Devčić, potpredsjednik Vijeća.

	Predsjednica konstatira da je nazočno 10 od ukupno 11 članova Vijeća, što znači da Vijeće može pravovaljano odlučivati te otvara 4. sjednicu Vijeća Mjesnog odbora.

	Član Vijeća Franjo Klečina ima primjedbu na zapisnik 3. sjednice Vijeća Mjesnog odbora Jarun, održane dana 30. kolovoza 2021. te traži dopunu donesenog zaključka u 4. točki dnevnoga reda „Protupožarna zaštita u Vrisničkoj ulici po zahtjevu N.L.“, nadopunom teksta: “ k. br. 16 – 22“.
	Primjedba se ne prihvaća jer je Vijeće donijelo zaključak u kojem nisu navedeni kućni brojevi Vrisničke ulice zbog provjere protupožarne sigurnosti u cijeloj Vrisničkoj ulici, a ne samo na privatnoj građevinskoj parceli.
	Član Vijeća Franjo Klečina također ima primjedbu na zapisnik 3. sjednice Vijeća kojom traži da se dopuni tekst pod istom (4.) točkom dnevnog reda tako da se navede sudionik rasprave K.I.
Primjedba se prihvaća te se u tekstu zapisnika Ad. 4. u trećem retku iza riječi „Vijeća“ dodaju riječi:“ i K. I. – stanar Vrisničke ulice“.
	Vijeće jednoglasno, uz navedenu prihvaćenu primjedbu, prihvaća tekst Zapisnika 3. sjednice Vijeća Mjesnog odbora Jarun, održane 30. kolovoza 2021..

	Na prijedlog predsjednice Vijeće jednoglasno utvrđuje

DNEVNI RED
1. Prijedlog akcija za izmjenu Plana komunalnih aktivnosti Gradske četvrti Trešnjevka – jug u 2021.
2. Skrb o prostorima mjesne samouprave – donošenje zaključka o davanju prijedloga
3. Pomicanje mobilnog reciklažnog dvorišta u Ulici Marice Barić po zahtjevu Zagrebačkog holdinga d.o.o., Podružnice Čistoća - donošenje zaključka o davanju suglasnosti
4. Povećanje smještajnih kapaciteta Dječjeg vrtića Jarun po zahtjevu ravnateljice Snježane Vusić - Kodvanj 
5. Zahtjevi člana Vijeća Mjesnog odbora Jarun Franje Klečine:
a) Popis katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu 
b) Postava javnih zdenaca u blizini Osnovne škole Bartol Kašić i crkve Sveta Mati Slobode
6. Uspostava i obilježavanje horizontalne signalizacije parkirališnih mjesta u ulici Poljana Zdenka Mikine 1 – 4 južno po zahtjevu Tomislava Hećimovića
7. Uređivanje k.č.br. 4264 k.o. Rudeš u Rogozničkoj ulici po zahtjevu Maria Delponte – donošenje zaključka o strategijskom interesu
8. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Nacrt prijedloga Odluke o izmjenama i dopunama Odluke o nerazvrstanim cestama
b) Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava  i privremenih građevina
9. Pitanja, prijedlozi i obavijesti

Ad 1. Prijedlog akcija za izmjenu Plana komunalnih aktivnosti Gradske četvrti Trešnjevka – jug u 2021.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Damir Švizer, Vladimir Slošić, Krešimir Petlić, Ljiljana Marks Šikić, Hrvoje Kuharić, Franjo Klečina i Mario Devčić.
Nakon rasprave Vijeće jednoglasno donosi

Z A K LJ U Č A K
o prijedlogu akcija za izmjenu Plana komunalnih aktivnosti Gradske četvrti Trešnjevka – jug u 2021.

1. Vijeće mjesnog odbora Jarun utvrđuje prijedlog akcija za izmjenu Plana komunalnih aktivnosti Gradske četvrti Trešnjevka – jug u 2021. kako slijedi:
· Postirska ulica – uređivanje kolnika
· Osnovna škola Bartola Kašića – popločenje zapadnog  ulaza
· staza uz južnu obalu potoka Vrapčak, u dijelu od ulice Hrgovići zapadno do Ulice Bernarda Vukasa istočno – uređivanje sipinom.
2. Ovaj zaključak dostavlja se Vijeću Gradske četvrti Trešnjevka-jug.

Ad 2.  Skrb o prostorima mjesne samouprave – donošenje zaključka o davanju prijedloga
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
Bez rasprave Vijeće jednoglasno donosi

Z A K LJ U Č A K
o skrbi prostora mjesne samouprave

1. Vijeće Mjesnog odbora podržava prijedlog da se domaru Mjesnog odbora Jarun, gospodinu Milanu Ladišiću, produži ugovor do 31. prosinca 2021.
2. Ovaj zaključak dostaviti Vijeću Gradske četvrti Trešnjevka - jug.

Ad 3. Pomicanje mobilnog reciklažnog dvorišta u Ulici Marice Barić po zahtjevu Zagrebačkog holdinga d.o.o., Podružnice Čistoća - donošenje zaključka o davanju suglasnosti
Članovi Vijeća primili su materijal uz poziv. 
Potpredsjednik Vijeća Mario Devčić usmeno informira članove Vijeća o predmetu rasprave. U raspravi sudjeluju: Damir Švizer, Ljiljana Marks Šikić, Hrvoje Kuharić, Franjo Klečina i Mario Devčić.
Nakon rasprave Vijeće jednoglasno donosi

Z A K LJ U Č A K
o pomicanju mobilnog reciklažnog dvorišta u Ulici Marice Barić 

1. Vijeće Mjesnog odbora Jarun razmatralo je zahtjev Zagrebačkog holdinga d.o.o., Podružnice Čistoća za pomicanje mobilnog reciklažnog dvorišta u Ulici Marice Barić 6 pet metara u smjeru zapada. 
2. Vijeće nije suglasno s predloženim pomicanjem mobilnog reciklažnog dvorišta u Ulici Marice Barić 6.
3. Ovaj zaključak dostavlja se Vijeću Gradske četvrti Trešnjevka – jug.
Ad 4. Povećanje smještajnih kapaciteta Dječjeg vrtića Jarun po zahtjevu ravnateljice Snježane Vusić - Kodvanj 
Članovi Vijeća primili su materijal uz poziv.
Predsjednica Vijeća i Snježana Vusić – Kodvanj, ravnateljica Dječjeg vrtića Jarun  usmeno informiraju članove Vijeća o predmetu rasprave. 
U raspravi sudjeluju: Damir Švizer, Vladimir Slošić, Nikola Peruničić, Krešimir Petlić, Ljiljana Marks Šikić, Hrvoje Kuharić, Franjo Klečina i Mario Devčić.
Nakon rasprave Vijeće jednoglasno donosi

Z A K LJ U Č A K
o povećanju smještajnih kapaciteta Dječjeg vrtića Jarun 

1. Vijeće Mjesnog odbora Jarun razmatralo je zahtjev ravnateljice Dječjeg vrtića Jarun, Snježane Vusić – Kodvanj za povećanjem smještajnih kapaciteta za djecu rane i predškolske dobi.
2. Kako Dječji vrtić Jarun raspolaže sa sedam smještajnih jedinica od kojih su tri namjenski građena vrtića, a ostalo preuređeni gradski prostori te kako navedeni postojeći kapaciteti nisu dostatni za smještaj djece rane i predškolske dobi s područja Mjesnog odbora Jarun, Vijeće je suglasno s izgradnjom novog objekta. 
3. Za izgradnju novog objekta Dječjeg vrtića Jarun, Vijeće predlaže Gradskom uredu za imovinsko–pravne poslove da se pokrene postupak rješavanja imovinsko–pravnih odnosa na česticama k.č.br. 6432/5 i k.č.br. 6435/1, obje k.o. Rudeš, u ulici Županići jer su navedene čestice u zoni namjene D4 – JAVNA I DRUŠTVENA NAMJENA – PREDŠKOLSKA Generalnog urbanističkog plana grada Zagreba (6/07, 8/09, 7/13, 9/16, 12/16 – pročišćeni tekst) kako bi se stekli preduvjeti za moguću izgradnju novog područnog objekta Dječjeg vrtića Jarun.
4. Za izgradnju novog montažnog objekta Dječjeg vrtića Jarun Vijeće predlaže Gradskom uredu za imovinsko – pravne poslove da se provjeri imovinsko-pravni status čestice k.č.br. 4572 k.o. Rudeš u ulici Hrgovići jer je navedena čestica u zoni namjene D - JAVNA I DRUŠTVENA NAMJENA, Generalnog urbanističkog plana grada Zagreba (6/07, 8/09, 7/13, 9/16, 12/16 - pročišćeni tekst) kako bi se stekli preduvjeti za moguću izgradnju novog područnog objekta Dječjeg vrtića Jarun.
5. Ovaj zaključak dostavlja se Vijeću Mjesnog odbora Gajevo i Vijeću Gradske četvrti Trešnjevka – jug.

Ad 5. Zahtjevi člana Vijeća Mjesnog odbora Jarun Franje Klečine:

a) Popis katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu 
Član Vijeća Franjo Klečina usmeno informira članove Vijeća o predmetu rasprave.
U raspravi sudjeluju: Lora Rajić, Nikola Peruničić, Krešimir Petlić, Ljiljana Marks Šikić, Hrvoje Kuharić, Franjo Klečina i Mario Devčić.
Nakon rasprave Vijeće jednoglasno donosi

Z A K LJ U Č A K
o popisu katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu

1. Vijeće je razmatralo zahtjev člana Vijeća Mjesnog odbora Jarun Franje Klečine kojim se traži popis katastarskih čestica u vlasništvu Grada Zagreba na području Mjesnog odbora Jarun te posebno popis onih za koje su sklopljeni ugovori u najmu.
2. Vijeće je suglasno s navedenim zahtjevom te traži od Gradskog ureda za upravljanje imovinom Grada dostavu traženog u točki 1. ovog zaključka.
3. Ovaj zaključak dostavlja se Vijeću Gradske četvrti Trešnjevka – jug.

b) Postava javnih zdenaca u blizini Osnovne škole Bartol Kašić i crkve Sveta Mati Slobode
Član Vijeća Franjo Klečina usmeno informira članove Vijeća o predmetu rasprave.
Bez rasprave Vijeće jednoglasno donosi

Z A K LJ U Č A K
o postavi javnih zdenaca u blizini Osnovne škole Bartol Kašić i crkve Sveta Mati Slobode

1. Vijeće je razmatralo zahtjev člana Vijeća Mjesnog odbora Jarun Franje Klečine za postavu javnih zdenaca u blizini Osnovne škole Bartola Kašića i crkve Sveta Mati Slobode.
2. Vijeće je suglasno s navedenim zahtjevom te traži od Gradskog ureda za prostorno uređenje, izgradnju Grada, graditeljstvo, komunalne poslove i promet prijedlog lokacija u blizini Osnovne škole Bartola Kašića i crkve Sveta Mati Slobode pogodnih za postavu javnih zdenaca.
3. Vijeće traži da, sukladno odluci Gradskog ureda za prostorno uređenje, izgradnju Grada, graditeljstvo, komunalne poslove i promet, Vijeće Gradske četvrti Trešnjevka-jug osigura financijska sredstva za uređivanje okoliša nakon izvršenih radova postave javnih zdenaca na predloženim lokacijama.
4. Ovaj zaključak dostavlja se Vijeću Gradske četvrti Trešnjevka – jug.

Ad 6. Uspostava i obilježavanje horizontalne signalizacije parkirališnih mjesta u ulici Poljana Zdenka Mikine 1 – 4 južno po zahtjevu Tomislava Hećimovića
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Damir Švizer, Vladimir Slošić, Nikola Peruničić, Ljiljana Marks Šikić i Hrvoje Kuharić.
Nakon rasprave Vijeće jednoglasno donosi

Z A K LJ U Č A K
o uspostavi i obilježavanju horizontalne signalizacije parkirališnih mjesta u ulici Poljana Zdenka Mikine 1 – 4 južno 

1. Vijeće je razmatralo zahtjev T. H. o uspostavi i obilježavanju horizontalne signalizacije parkirališnih mjesta u ulici Poljana Zdenka Mikine 1 – 4 južno.
2. Vijeće je suglasno s navedenim zahtjevom te traži od Gradskog ureda za prostorno uređenje, izgradnju Grada, graditeljstvo, komunalne poslove i promet uspostavu parkirališnih mjesta te obilježavanje horizontalne signalizacije na navedenoj lokaciji.
3. Ovaj zaključak dostavlja se Vijeću Gradske četvrti Trešnjevka – jug.

Ad 7.  Uređivanje k.č.br. 4264 k.o. Rudeš u Rogozničkoj ulici po zahtjevu Maria Delponte
– donošenje zaključka o strategijskom interesu
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Petar Vranjković, Damir Švizer, Nikola Peruničić, Ljiljana Marks Šikić, Hrvoje Kuharić, Franjo Klečina i Mario Devčić.
Nakon rasprave Vijeće jednoglasno donosi

Z A K LJ U Č A K
o uređivanju k.č.br. 4264 k.o. Rudeš u Rogozničkoj ulici 
1. Vijeće je razmatralo zahtjev M. D. za uređivanje k.č.br. 4264 k.o. Rudeš u Rogozničkoj ulici.
2. Vijeće Mjesnog odbora Jarun traži da se uputi dopis Gradskom uredu za imovinsko- pravne poslove i Gradskom uredu za upravljanje imovinom Grada da se ispita mogućnosti dobivanja (kupnja, zamjena zemljišta) čestice k.č.br. 4264 k.o. Rudeš u Rogozničkoj ulici, koja je u vlasništvu Republike Hrvatske, na uporabu za zelenu površinu.
3. Ovaj zaključak dostavlja se Vijeću Gradske četvrti Trešnjevka-jug.

Ad 8. Davanje mišljenja na materijale dostavljene temeljem članka 86. stavka 2. Statuta Grada Zagreba:

a) Nacrt prijedloga Odluke o izmjenama i dopunama Odluke o nerazvrstanim cestama
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Damir Švizer, Vladimir Slošić, Nikola Peruničić, Krešimir Petlić, Ljiljana Marks Šikić, Hrvoje Kuharić, Franjo Klečina i Mario Devčić.
Nakon rasprave Vijeće jednoglasno donosi

Z A K LJ U Č A K
o davanju mišljenja na Nacrt prijedloga Odluke o izmjenama Odluke o nerazvrstanim cestama
1. Vijeće Mjesnog odbora Jarun razmatralo je Nacrt prijedloga Odluke o izmjenama Odluke o nerazvrstanim cestama.
2. Vijeće zaključuje da nema dovoljno informacija o predmetnom Nacrtu prijedloga Odluke o izmjenama Odluke o nerazvrstanim cestama.
3. Ovaj zaključak dostavlja se Vijeću Gradske četvrti Trešnjevka – jug.
b) Nacrt prijedloga Odluke o mjestima za trgovinu na malo izvan prodavaonica i tržnica
na malo koja se obavlja na pokretnim napravama i vanjskom izgledu pokretnih naprava 
i privremenih građevina
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Damir Švizer, Vladimir Slošić, Nikola Peruničić, Krešimir Petlić, Ljiljana Marks Šikić, Hrvoje Kuharić, Franjo Klečina i Mario Devčić.
Nakon rasprave Vijeće jednoglasno donosi

Z A K LJ U Č A K
[bookmark: _Hlk64622320]o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

1. Vijeće Mjesnog odbora Jarun razmatralo je Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i  privremenih građevina.
2. Vijeće zaključuje da nema dovoljno informacija o predmetnom Nacrtu prijedloga. U predmetnom aktu područje MO Jarun se spominje samo na jednoj lokaciji i to križanje Hrgovići – Ulica Hrvoja Macanovića – Tržnica Jarun za prodaju borova. Prema dosadašnjoj praksi na području MO Jarun je postojalo više lokacija za prodaju sezonskog voća, pečenih kestena, kukuruza i sl. (npr. Hrgovići, ulaz RŠC Jarun iz Hrv. Sokola, križanje Hrgovići i Horvaćanska) i iz ovog prijedloga nije jasno zašto su te lokacije ukinute.
3. Ovaj zaključak dostavlja se Vijeću Gradske četvrti Trešnjevka-jug.

Ad 9. Pitanja, prijedlozi i obavijesti

Član Vijeća Vladimir Slošić informira prisutne o lošem stanju asfalta i obilježene horizontalne signalizacije na biciklističkoj stazi u ulici Hrgovići te postavlja upit o mogućnosti da se navedena staza obnovi i iscrta nova signalizacija. Predsjednica Vijeća odgovara da je navedena biciklistička staza smještena na granici područja Mjesnog odbora  Jarun i područja Mjesnog odbora Gajevo te da će pokrenuti tu temu u suradnji s Vijećem Mjesnog odbora Gajevo.


Dovršeno u 20:55 sati.

KLASA: 026-02/21-002/1567
URBROJ: 251-06-11-1503-21-3
U Zagrebu, 15. rujna 2021.

Zapisnik sastavio: 							       
Mario Devčić       
Predsjednica
                                                                                     Vijeća Mjesnog odbora 
                                                                                                   Jarun
							
[bookmark: _GoBack]							     Ljiljana Marks-Šikić, v.r.                                                 
